laion/Wikipedia-Exotic huggingface dataset:
Javier Pastore

Javier Matías Pastore (sündinud 20. juunil 1989 Córdobas) on Argentina jalgpallur, kes mängib poolkaitsjana Katari kõrgliigaklubis Qatar. Ta alustas klubikarjääri kodumaa klubides Talleres ja Huracán. 2009. aastal suundus ta Itaalia kõrgliiga klubisse Palermo. 2011. aasta augustis suundus ta Paris Saint-Germaini. Üleminekusumma oli 42 miljonit eurot, mis oli Prantsusmaa klubide kalleim ost. 2018. aasta juulis sõlmis ta viie aasta pikkuse lepingu Romaga, kuid mängis seal vaid kuni hooaja 2020–21 lõpuni. 2021. aasta septembris sõlmis ta üheaastase lepingu Hispaania kõrgliigaklubiga Elche. 2009. aastal kutsus Argentina koondise toonane peatreener Diego Maradona Pastore rahvusmeeskonda, kus ta tegi debüüdi 25. mail 2010 mängus Kanadaga. Ta kuulus Argentina meeskonda 2010. aasta maailmameistrivõistlustel, pääsedes väljakule kahes mängus. 2015. aasta Copa América poolfinaalis lõi ta värava Paraguay vastu. Ta kuulus Argentina koondisse veel ka 2011. aasta Copa Américal ja 2016. aastal Copa América Centenariol. Paris Saint-Germain Ligue 1: 2012–13, 2013–14, 2014–15, 2015–16, 2017–18 Coupe de France: 2016–17, 2017–18 Coupe de la Ligue: 2013–14, 2014–15, 2015–16, 2016–17, 2017–18 Prantsusmaa superkarikas: 2013, 2014, 2016, 2017 "Pururikas PSG teeb Javier Pastorest Prantsuse liiga kalleima mängija". ERR Sport. 3. august 2011. Vaadatud 6. oktoober 2015. "Javier Pastore signs for AS Roma". www.asroma.com. 26.6.2018. Vaadatud 4.10.2018 "Argentina 6–1 Paraguay". BBC Sport. 1. juuli 2015. Vaadatud 6. oktoober 2015.
Łyskava Jumalaema Sündimise kirik

Łyskava Jumalaema Sündimise kirik või Lõskava Jumalaema Sündimise kirik (Valgevene keeles Царква Раства Багародзіцы) on kirik Valgevenes Bresti oblasti Pružany rajoonis Zielanievičy külanõukogus Łyskavas. Kirikut kasutavad õigeusklikud. Kirik on ehitatud juugendstiilis, täpsemalt selle Poola aladel levinud vormis, mida kutsutakse Zakopane stiiliks. Hoone on rajatud männipuust prussidest. Hoone pikkus on 21, laius 12 ja kõrgus 22 meetrit. Kiriku idaküljes asub kolmekorruseline kellatorn, idaküljes aga apsiid, mille kõrval asub käärkamber. Kiriku katusel asub kaheksanurkne tambur, mida katab sibulakujuline kuppel. Samasugune kuppel on ka kellatorni tipus. Esimene õigeusu kirik ehitati Łyskavasse aastal 1725. See hoone lammutati XIX sajandi lõpus, kuna kirik oli halvas seisukorras. Kogudusele anti kasutamiseks katoliiklastelt konfiskeeritud kirikuhoone. Aastal 1922 lammutati ka see hoone ja kogudus käis kuni uue kiriku valmimiseni koos surnuaial asuvas kabelis. Kirik valmis vahemikus 1930–1933. Uue zakopane stiilis hoone ehitamine maksis 40 000 zlotti. Kirik pühitseti 8. oktoobril 1933. Kiriku ikonostaas pärineb vanast aastal 1922 lammutatud hoonest. Aastail 1962–1994 kasutas kirikut ka Zielzini Püha Risti Ülestõstmise kiriku kogudus. Tänapäeval on hoone arhitektuurimälestisena riikliku kaitse all. Kiriku apsiid Kirik külgvaates Tambur ja kuppel G. Rąkowski, Ilustrowany przewodnik po zabytkach kultury na Białorusi, Burchard Edition, Warszawa 1997, ISBN 83-904446-9-0, lk.131. Харэўскі С. В. Культавае дойлідства Заходняй Беларусі 1915—1940 гг. — Вильня: ЕГУ, 2008. — lk. 70—71. — 102 lk. — ISBN 978–9955–77-13–9. fotod kirikust Łyskava kirik
Lemmu

Lemmu (Lemmun, Laemund) on Taani hindamisraamatus mainitud muinaskihelkond ajaloolisel Virumaal 13. sajandi alguses. Lemmu paiknes maakonna edelaosas, piirnedes lõunas Vaigaga, läänes Järvamaaga ning põhjas teiste Virumaa kihelkondade – Rebala, Mahu ja Askelega. Kihelkonnas oli kaks asustuskeskust – üks selle põhjaosas, teine Pudiviruks kutsutud lõunaosas. Neid lahutav ala ja Tudulinna ümbrus olid väheasustatud. Lemmu keskne linnus võis asuda Äntu Punamäel, kus arheoloogilisi kaevamisi aga läbi viidud ei ole. Nooremal rauaajal võis kasutusel olla ka Rakke linnus. Keeleliselt eristus Lemmu ülejäänud Virumaa rannikumurdelisest hõimualast, jäädes keskeesti murde piirkonda. Taani hindamisraamatu andmetel oli Lemmu põllumajandusliku maa suuruseks 564 adramaad. Lemmu alast moodustati pärast Taani võimu alla minekut Viru-Jaagupi, Simuna ja Väike-Maarja ning osalt ka Rakvere kirikukihelkond. Andres Adamson. Maakonnad ja kihelkonnad muinasaja lõpu Eestis, lk 9–10 kogumikus Eesti aastal 1200, toim Marika Mägi. 2003. Kaart Evald Tõnisson. Keskmine rauaaeg. Noorem rauaaeg. Teoses Eesti esiajalugu, kaasautorid Lembit Jaanits, Silvia Laul, Vello Lõugas. Eesti Raamat, 1982. Lk 401–403 Kristjan Oad, Eestlaste lepingud üksteisega enne 13. sajandit, Juridica 2012, IV, lk 151–158. Valter Lang. Baltimaade pronksi- ja rauaaeg. Tartu: Tartu Ülikooli Kirjastus, 2007. Lk 181 Tõnisson, lk 314–315
Gonorivka (Pištšanka rajoon)

Gonorivka (ukraina keeles Гонорівка) on küla Ukrainas Vinnõtsja oblastis Pištšanka rajoonis. Elanike arv on 1021. Pindala on 3,518 km². Gonorivka palee.  Gonorivka (Pištšanka rajoon) – pildid, videod ja helifailid Wikimedia Commonsis
Borštšagivka (Pogrebõštše rajoon)

Adamivka (ukraina keeles Адамівка) on küla Ukrainas Vinnõtsja oblastis Pogrebõštše rajoonis. Elanike arv on 508. Pindala on 0,209 km².
Ševtšenka (Teplõki rajoon)

Ševtšenka (ukraina keeles Шевченка) on küla Ukrainas Vinnõtsja oblastis Teplõki rajoonis. Elanike arv on 208. Pindala on 0,077 km².
Andres Arens

Andres Arens (sündinud 2. oktoobril 1992) on eesti muusik, trummar ja stuudiomees! Varem on ta trumme mänginud ansamblites Scansi, Apollo 14, Sheepers Creepers, Defrage ja Clavis. Hetkel mängib Andres bändis nimega Metsik Lääs ning aastal 2023 liitus Andres bändiga August Urr August Urr Mina tulen, vaadatud 28. oktoobril 2023
Zac Goldsmith

Zac Goldsmith (sündinud 20. jaanuaril 1975 Londonis) on inglise ajakirjanik ja poliitik. Esmakordselt valiti ta parlamendi alamkoja liikmeks 2010. aastal Richmond Parki valimisringkonnast. Kuulub Konservatiivsesse Parteisse. Debrett's People of Today
Mikitamäe valla lipp

Mikitamäe valla lipp oli Põlva maakonnas asunud Eesti haldusüksuse Mikitamäe valla lipp. Lipp on kinnitatud 19. mail 1994. Lipp on lainelõikega horisontaalselt kaheks jaotatud, ülemine väli on roheline ning selle keskel on valge setu sõle kujutis. Alumine laid on valge ning moodustab 1/3 lipu laiusest. Lipu normaalmõõtmed on 100x150 cm ning laiuse ja pikkuse suhe 2:3. Setu sõlg viitab sellele, et vald asub põlisel setude alal. Roheline osutab valla elanike põhilistele tegevusaladele - põllundusele ja metsandusele. Valge lainelõikeline laid meenutab, et vald asub Pihkva järve ääres. Mikitamäe valla vapp Põlva maakond Mikitamäe valla sümboolika Riigikantselei kodulehel
Mäetaguse aardeleid

Mäetaguse aardeleid on aardeleid Ida-Viru maakonnas Alutaguse vallas Mäetaguse külast. Aardeleid leiti 1908 Kubja talu põllult. Aardeleid sisaldas 16 pronkskaussi ja kasetohusse pandud hõbeehteid, samuti 4 kaela- ja 1 käevõru, 4 rinnalehte, 6 hõbekangi, 3 saksa ja 1 inglise münti 12.-13. sajandist. Tõenäoliselt maeti aare maha 12.-13. sajandi teisel poolel või 14. sajandi algul. Aardeleidu säilitatakse Peterburis Ermitaažis. Mäetaguse aardeleid veebiportaalis eestigiid.ee (vaadatud 07.10.2015) Mäetaguse aardeleid veebiportaalis eestigiid.ee
Paluküla leid

Paluküla leid on arheoloogiline leid Rapla maakonnas Kehtna vallas Palukülas. 1920. aastate algul leiti Kunilepa talu alalt mitmeid esemeid: 1 öökullsõlg, 5 hilist ambsõlge, 15 hoburaudsõlge, 2 rõngaspeaga ehtenõela, 2 jämenevate otstega kaelavõru, 2 tümmikotstega ja 1 spiraalne käevõru ja teisi esemeid. Kuna kõik esemed oli tükkidena ja osa neist põlemisjälgedega, siis arvatakse, et seal oli põletusmatus. Leidu dateeritakse 800. aastad juurde pKr. Paluküla leid veebiportaalis eestigiid.ee (vaadatud 07.10.2015) Paluküla leid veebiportaalis eestigiid.ee
Parivere aardeleid

Parivere aardeleid on aardeleid Pärnu maakonnas Lääneranna vallas Parivere külas. Aardeleid leiti 1930. aastatel Parivere küla kruusaaukudest. Aardeleiust jõudis Eesti Ajaloomuuseumisse 55 münti (54 Araabia münti ja üks 10. sajandi Bütsantsi münt), inimnäoline hõberipats. Parivere aardeleid veebiportaalis eestigiid.ee (vaadatud 07.10.2015) Parivere aardeleid veebiportaalis eestigiid.ee
Rebala kihelkond (Virumaa)

Rebala (Taani hindamisraamatus Repel, Henriku Liivimaa kroonikas Revelensis provincia) oli muinaskihelkond Virumaal 13. sajandi alguses. Rebala paiknes Virumaa loodeosas, Revala idapoolseima kihelkonna, mida samuti Rebalaks kutsuti, kõrval. On oletatud, et kahe Rebala näol oli kunagi tegu ühtse hõimualaga, mille lääne- ja idaosa omavahelise loodusliku eraldatuse tõttu lähenesid maakondade tekkimise ajal vastavalt Revala ja Virumaa teistele kihelkondadele. Jagunemist soodustas asjaolu, et läänepoolse Rebala keskus nihkus kihelkonna lääneossa Pirita jõe alamjooksule ja Virumaa Rebala asustus koondus omakorda selle kihelkonna idaossa, hilisema Rakvere ümbrusse. Virumaa Rebalast idas ja kagus asusid sama maakonna Mahu ja Lemmu kihelkonnad, edelas Järvamaa Loppegunde kihelkond. Rebala, võib-olla aga kogu Virumaa keskne linnus, oli Rakvere Vallimäel asunud Tarvanpää linnus. See paiknes Revalast Vadjamaale ja Toolse sadamakohast lõunasse viiva tee ristumiskohas ning linnuse juures oli tõenäoliselt ka kaubitsemiskoht. Seda kinnitavad Rakvere lähikonna suured aardeleiud. Rakvere piirkonna kõrval olid tihedamalt asustatud ka Kadrina-Neeruti ja Varangu-Haljala ümbrus. Rebala lääne ja loodeosa asustus oli hõre. Kirjalikest allikatest mainivad Rebalat Taani hindamisraamat, mis annab ülevaate 13. sajandi alguse Virumaa kihelkondadest ja küladest ning mille andmetel oli Rebala põllumajandusliku maa suuruseks 1262 adramaad, ning Henriku Liivimaa kroonika, mis kirjeldab Riia piiskopi ja Mõõgavendade ordu juhtimisel toimunud 1219. aasta sõjakäiku Virumaale, kus Rebala kihelkond anti sakalastele rüüstata. 1220. aastatel, kui Rebala läks Taani võimu alla, loodi selle territooriumil ilmselt eri asustuskeskustest lähtudes kaks kirikukihelkonda – Kadrina ja Haljala, millele hiljem lisandus Rakvere kirikukihelkond, mis hõlmas samuti osaliselt endise Rebala maid. Henriku Liivimaa kroonika. Tõlkinud Richard Kleis, toimetanud Enn Tarvel. Tallinn: Eesti Raamat, 1982. Peatükk XXIII, kommentaar 33, lk 199 Evald Tõnisson. Keskmine rauaaeg. Noorem rauaaeg. Teoses Eesti esiajalugu, kaasautorid Lembit Jaanits, Silvia Laul, Vello Lõugas. Eesti Raamat, 1982. Lk 401–402, 406 Andres Adamson. Maakonnad ja kihelkonnad muinasaja lõpu Eestis, lk 9–10 kogumikus Eesti aastal 1200, toim Marika Mägi. 2003. Kaart Tõnisson, lk 402 Henriku Liivimaa kroonika, XXIII 7, lk 198–199 Sulev Vahtre. Muinasaja loojang Eestis : vabadusvõitlus 1208-1227. Tallinn : Olion, 1990. Lk 140
Rohe leiud

Rohe leiud on arheoloogilised leiud, mis on leitud Jõgeva maakonna Jõgeva valla Rohe külast. 1936. aastal leiti Pedja jõe silla ehitamisel kaks[küsitav] leidu, mis paiknesid teineteisest 25 m kaugusel. I leid sisaldas söetükikesi, kõdunenud luid, kaht kuljustega kaunistatud noatuppe ja kaht lainjat raudtraadist ripatsikandjat koos kuljustega. I leid dateeritakse 13. sajandisse. II leid koosnes 154 anglosaksi mündist, mis olid vermitud 11.-12. sajandil. Rohe leiud veebiportaalis eestigiid.ee (vaadatud 07.10.2015) Rohe leiud veebiportaalis eestigiid.ee
Łyskava Püha Kolmainu kirik

Łyskava Püha Kolmainu kirik või Lõskava Püha Kolmainu kirik (valgevene keeles Касьцёл Найсьвяцейшай Тройцы) on kirik Valgevenes Bresti oblasti Pružany rajoonis Zielanievičy külanõukogus Łyskavas. Kirik on varemetes. Kirik on ehitatud barokkstiilis ja on arhitektuurimälestisena riikliku kaitse all. Kirikuhoone projekteeris Jan Samuel Becker. Hoone on XX sajandi keskpaigast varemeis, ent kavas on hoone restaureerida. Kiriku juurde on maetud luuletaja Franciszek Karpiński. Aastal 1527 lasi Viciebski vojevood Maciej Kłoczko Łyskavasse ehitada katoliku kiriku. Aastal 1751 lubas toonane asula omanik J. Bychowiec Łyskavasse asuda Congregatio Missionise mungaordul; ühtlasi andis ta ordu käsutusse vana puidust kirikuhoone. See hoone lammutati ja aastail 1763–1785 ehitati selle asemele uus kivist kirikuhoone. Aastal 1818 lisati sellele ka torn. Aastal 1841 sai kirikust kihelkonnakirik. Aastal 1866 konfiskeeriti kirik katoliiklastelt ja see muudeti õigeusu kirikuks. Ühtlasi algasid ümberehitustööd, mille käigus lisati hoonele klassitsismi elemente. Aastal 1880 süttis kiriku puidust katus pikselöögist põlema; kõik kiriku puitdetailid hävisid seejärel tules. Kirik taastati aastail 1883–1884. Aastal 1921 tagastati kirik katoliiklastele. 1950. aastatel põles kirik taas. Łyskava Püha Kolmainu kirik suleti ametlikult aastal 1960, pärast seda käis sealne kogudus koos Ružany Kõigepühama Kolmainu kirikus. Kirik on ühelööviline. Altar asub apsiidis; kiriku külgedel asuvad kabelid. Pühiruum on ruudukujuline, seda kattis ristvõlv. Ristvõlv oli ka käärkambri laeks. Kirikutorn on neljakorruseline. Torni nurkades asuvad voluutidega pilastrid. Pilastrid palistavad ka kiriku enda seinu, nende vahel asuvad kaaraknad. Põhjapoolses kabelis on säilinud ühevärvilise seinamaalingu fragmendid. Kiriku torn Kiriku sisevaade. Vaade torni suunas Kiriku sisevaade. Vaade apsiidi suunas Säilinud dekoratsioonid Pilastrid ja aknad http://sources.ruzhany.info/052_lyskow_pol.html Уладзімір Хількевіч, Алена Даўжанок і Яўген Пясецкі. Белавежскую пушчу «акальцавалі» абходам http://dir.icm.edu.pl/pl/Slownik_geograficzny/Tom_V/863 http://pomnik.h12.ru/lyskava_troica.htm Fotod kirikust Łyskava kirik
Petrogenees

Petrogenees on petroloogia haru, mis uurib kivimite päritolu ja teket.
Pudrett

Pudret(t) on fekaalidest valmistatud põlluväetis. Tartus tegutses 19. sajandi lõpul pudretivabrik (Tartu pudretivabrik). Leppik, Lea 2013. Jaama pudrett ehk Miks Tartu sai veevärgi nii hilja. Tartu Ülikooli ajaloo küsimusi 41: 181–203.
I Got You

I Got You võib olla: "I Got You (I Feel Good)", James Browni album "I Got You (I Feel Good)", James Browni laul "I Got You", Craig Morgani laul "I Got You", Dwight Yoakami laul "I Got You", Leona Lewise laul 2009. aasta albumilt "Echo" "I Got You", Leona Lewise laul 2015. aasta albumilt "I Am" "I Got You", Nick Carteri laul "I Got You", Split Enzi laul "I Got You", Shenandoah' laul "I Got You", Thompson Square'i laul "I Got You", Badfingeri laul "I Got You (At the End of the Century)", Wilco laul albumilt "Being There" "I Got You", Traini laul albumit "Save Me, San Francisco" "I Got You", Whitney Houstoni laul albumilt "I Look to You" "I Got You", Stone Temple Pilotsi laul albumilt "No. 4" "I Got You", Jack Johnsoni laul albumilt "From Here to Now to You" "I Got U", Duke Dumonti laul "I Got U", Selena Gomeze & the Scene'i laul albumilt "Kiss & Tell" "I Got You Babe", Sonny & Cheri laul "I've Got You", Gloria Gaynori album
Gonorivka

Gonorivka on mitme küla nimi Ukrainas: Gonorivka, küla Pištšanka rajoonis ...
Roque Santa Cruz

Roque Luis Santa Cruz Cantero (sündinud 16. augustil 1981 Asunciónis) on Paraguay jalgpallur, kes mängib ründajana Paraguay kõrgliiga klubis Club Olimpia. Santa Cruz alustas Club Olimpias klubikarjääri ja pääses põhimeeskonda 1997. aastal, kui oli 15-aastane. 1999. aastal suundus ta Saksamaa kõrgliiga klubisse Müncheni Bayern, kus lõi esimesel hooajal 28 mängus viis väravat. Ta oli vigastuse tõttu sunnitud mitmel korral mängimisest eemal olema ega pääsenud pärast poole sageli väljakule. Ta tuli Bayerniga mitu korda Saksamaa meistriks ja võitis karika, lisaks võideti hooajal 2001–2001 Meistrite Liiga ja 2001. aastal Intercontinental Cup. 2007. aastal liitus ta Inglismaa kõrgliiga klubiga Blackburn Rovers. Esimesel hooajal lõi ta 19 väravat. 2009. aastal sõlmis ta neljaks aastaks lepingu teise Inglismaa klubiga Manchester City. Esimesel hooajal mängis ta 19 mängus ja lõi väravat. Järgmised hooajad veetis laenul Blackburn Roversis ning Hispaania klubides Betis ja Málaga. 2016. aastal suundus ta tagasi Club Olimpiasse. Santa Cruz esindas Paraguayd noortekoondises 1999. aasta juunioride maailmameistrivõistlustel neljas mängus, lüües kolm väravat. Tänu juunioride maailmameistrivõistlustel näidatud heale mängule kutsuti ta Paraguay täiskasvanute koondisse, kui ta oli veel 17-aastane. Debüüdi Paraguay jalgpallikoondises tegi ta 28. aprillil 1999 sõprusmängus Mehhikoga. Esimese värava lõi ta koondises sama aasta 17. juunil sõprusmängus Uruguayga. Ta esindas Paraguayd edukalt ka 1999. aasta Copa Américal, kus lõi kolm väravat. 1999. aastal valiti ta Paraguay aasta jalgpalluriks. Santa Cruz on 32 väravaga Paraguay koondise kõigi aegade suurim väravakütt. Ta on esindanud Paraguayd koondvõistkonnas 2002., 2006. ja 2010. aasta maailmameistrivõistlustel ning 1999., 2007., 2011. ja 2015. aasta Copa Américal. Olimpia Asunción Paraguay Primera División: 1997, 1998, 1999, 2018 Apertura, 2018 Clausura, 2019 Apertura Müncheni Bayern Bundesliga: 1999–2000, 2000–01, 2002–03, 2004–05, 2005–06 DFB-Pokal: 1999–2000, 2002–03, 2004–05, 2005–06 DFB-Ligapokal: 2000, 2004 UEFA Meistrite Liiga: 2000–01 Intercontinental Cup: 2001 "Santa Cruz seals Blackburn move". BBC Sport. 28. juuli 2007. Vaadatud 07.10.2015 "Santa Cruz seals City switch". Sky Sports. 22. juuni 2009. Vaadatud 07.10.2015
Kuursaal

Kuursaal (harvem nimetatud kuurhoone) on kuurordis asuv kontserdi- ja koosviibimishoone. Haapsalu kuursaal Kuressaare kuursaal Narva-Jõesuu kuursaal Pärnu kuursaal "Eesti keele seletavas sõnaraamatus" (vaadatud 07.10.2015)
Kohvimäe talu

Kohvimäe talu on talu Ida-Viru maakonnas Toila vallas Pühajõe külas. Talu kaks hoonet (rehielamu ja ait-laut) on nimetatud kultuurimälestisteks. Rehielamu ehitati 1870. aastatel ja ait-laut 1871. Kohvimäe talu veebiportaalis eestigiid.ee (vaadatud 07.10.2015) Kohvimäe talu kultuurimälestiste riiklikus registris (vaadatud 07.10.2015) Kohvimäe talu veebiportaalis eestigiid.ee
Visja

Visja oli Eesti küla Harjumaal Hageri kihelkonnas. 1977 liideti Visja küla Pahkla külaga. Küla nime päritolu on ebaselge. Asulat on mainitud 1433 (nimega Visne), 1468 (Viscry), 1725 (Wissia). Külas sündis näitleja ja lavastaja Theodor Altermann. Visja kõrts
Visja kõrts

Visja kõrts on endisaegne kõrts Rapla maakonnas Kohila vallas Kohila–Tuhala tee ääres. Kõrts on varemetes. Kõrts kuulus Tammiku mõisale. 19. sajandi lõpus sai kõrtsi omanikuks Jüri Altermann (Theodor Altermanni isa). Visja kõrts veebiportaalis eestigiid.ee (vaadatud 07.10.2015) Visja kõrts veebiportaalis eestigiid.ee
Lihula Jaani kõrts

(Lihula) Jaani kõrts on endisaegne kõrts Lääne maakonnas Lihulas. Tänapäeval asub kõrtsihoones kauplus. Kõrts on tuntud 1905. aasta revolutsiooni sündmustega seotult, sest kõrtsis kuulasid karistussalklased vange üle, mõistsid nende üle kohut. Kõrtsi õuealal peksti vange keppidega. Lähedalolevas Palumetsas lasti vange ka maha. Lihula Jaani kõrts veebiportaalis eestigiid.ee (vaadatud 07.10.2015) Lihula Jaani kõrts veebiportaalis eestigiid.ee
Põdruse postijaam

Põdruse postijaam on endisaegne postijaam Lääne-Viru maakonnas Haljala vallas Tallinna–Narva maantee ääres. Tallinna–Peterburi postimaantee Põdruse postijaama peahoone valmis 1813. Enne seda oli seal puidust peahoone, mis koos kõrvalhoonetega 1809. aastal põles. Postijaama peahoones tegutses kaua kool ja postijaama tallis kauplus. Põdruse postijaam veebiportaalis eestigiid.ee (vaadatud 07.10.2015) Põdruse postijaam veebiportaalis eestigiid.ee
Botoșani

Botoșani on linn Rumeenias, Botoșani maakonna keskus. Linn asub ajaloolises Moldova piirkonnas. Linna on kirjalikult esmamainitud 1493. aastal seoses tatarlaste sissetungiga. Linnas olid suured juudi ja armeenia kaupmeeste kogukonnad. Botoșani lähedal on sündinud rumeenia luuletaja Mihai Eminescu. 2021 Romanian census Botoșani koduleht
Iluaed

Iluaed on aed, kus kasvatatakse peamiselt ilutaimi. Jaan Port. "Iluaiad ja kodu ümbruse kaunistus". Elav teadus nr 18. Eesti Kirjanduse Seltsi populaarteaduslik seeria. Tartu 1933
Vaskjala sild

Vaskjala sild on sild Harju maakonnas Rae vallas Vaskjala külas Jüri-Aruküla teel üle Pirita jõe. Varem oli praeguse Vaskjala silla kohal ajutine sild, mis ehitati vaid suveks. Esimene püsiv sild ehitati 1920. aastate alguses. Praegune sild on 34 m pikk ja 9 m lai. 2009 valmis silla kõrval uus kergliiklustee sild. 1944. aasta 22. septembri hommikul toimus Vaskjala silla juures väiksem lahing Eesti iseseisvuslaste ja Punaarmee vahel. Tulevahetuses hukkus 1 punaväelane ja 4 Eesti poolel sõdinut. Vaskjala silla kohta on legend Vaskjala silla piigast. Vaskjala sild veebiportaalis eestigiid.ee (vaadatud 07.10.2015) "Sildade ülevaatus väljatöötatud BMS-i alusel aastatel 2010–2013" (PDF). Originaali (PDF) arhiivikoopia seisuga 6. märts 2016. Vaadatud 10. oktoobril 2015. Vaskjala lahingu kirjeldus Harjumaal (vaadatud 07.10.2015) Vaskjala sild veebiportaalis eestigiid.ee
Omedu sild

Omedu sild on sild Jõgeva maakonnas Mustvee vallas Aovere-Kallaste-Omedu teel üle Omedu jõe. Silla ehitas 1956–1957 ENSV Autotranspordi- ja Maanteede Ministeeriumi projektgrupp (insener T. Remmelt). Enne seda oli seal parv. Sild on kolmesildeline. Omedu sild veebiportaalis eestigiid.ee (vaadatud 07.10.2015) Omedu sild veebiportaalis eestigiid.ee
Maarja kabel (Viru-Nigula)

Maarja kabel on varemetes kabel Lääne-Viru maakonnas Viru-Nigula vallas Viru-Nigula alevikus. See on Virumaa vanim kivist sakraalehitis. Kabeli varemed on tunnistatud riiklikuks kultuurimälestiseks. Kabel on pühitsetud neitsi Maarjale. Tänaseni pole selge, miks kabel ehitati. Arvatakse, et kabel võib olla mälestustähis 1268. aastal Viru-Nigula lähedal toimunud Liivi ordu ja Vene vägede lahingule. Pärast reformatsiooni 16. sajandil kabelit enam ei hooldatud. Kuna kabelit hakati hiljem seostama rahvaliku ebausuga, siis 17. sajandil lammutati kabel osaliselt ja see jäigi lagunema. Maarja kabel (Viru-Nigula) kultuurimälestiste riiklikus registris (vaadatud 07.09.2015) Maarja kabel (Viru-Nigula) kultuurimälestiste riiklikus registris
Matías Fernández

Matías Ariel Fernández Fernández (sündinud 15. mail 1986 Buenos Aireses Argentinas) on Tšiili jalgpallur, kes mängib Colombia kõrgliiga klubis Atlético Junior ja Tšiili jalgpallikoondises poolkaitsjana. Fernández alustas klubikarjääri 12-aastaselt kodumaa klubis Colo-Colo. Klubi põhimeeskonnas tegi ta debüüdi 2004. aastal. Ta lõi esimesel hooajal kaheksa väravat ja valiti hooaja parimaks noormängijaks. 2006. aasta kevad- ja sügishooajal aitas ta klubil tulla Tšiili meistriks. Samal aastal aitas ta klubi Lõuna-Ameerika karikavõistluste finaali, kus kaotati aga kahe mängu kokkuvõttes Mehhiko klubile Pachuca. 2006. aastal valiti ta Tšiili ja Lõuna-Ameerika aasta jalgpalluriks. 2006. aasta oktoobris suundus ta 8,7 miljoni euro eest Hispaania kõrgliiga klubisse Villarreal. Ta ei saanud kolme hooaja jooksul märkimisväärselt mänguaega, kuid esindas hooajal 2007–08, mil liigas saadi teine koht, klubi 30 mängus ja lõi kolm väravat. 2009. aastal sõlmis ta neljaks aastaks lepingu Portugali klubiga Sporting. Aastatel 2009–2012 esindas ta klubi 69 mängus ja lõi 12 väravat. 2012. aasta juulis suundus ta 3,1 miljoni euro eest Itaalia klubisse Fiorentina. 2005. aasta juunioride maailmameistrivõistelustel oli ta Tšiili noortekoondise kapten. Debüüdi Tšiili rahvuskoondises tegi ta 2005. aasta oktoobris maailmameistrivõistluste viimases valikmängus Ecuadoriga. Peagi pääses ta Tšiili põhimeeskonda. Ta on esindanud Tšiilit koondises 2010. aasta maailmameistrivõistlustel ning 2007., 2011. ja 2015. aasta Copa Américal. 2015. aastal võideti Copa América. Colo-Colo Campeonato Nacional: 2006 Apertura, 2006 Clausura Milan Supercoppa Italiana: 2016 Necaxa Copa MX: Clausura 2018 Supercopa MX: 2018 "Sporting give Fernández a chance". UEFA.com. 1. juuli 2009. Vaadatud 07.10.2015